Lutfi Dervishi

Lutfi "Lut" Dervishi (lindur më 22 shtator 1967) është gazetar, pedagog dhe komentator politik shqiptar. Ai është drejtor ekzekutiv i degës shqiptare të Transparency International, pedagog në Universitetin e Tiranës dhe një nga figurat e njohura të gazetarisë dhe komunikimit publik në Shqipëri.

 Jeta dhe arsimi 
Dervishi ka lindur në Tiranë, më 22 shtator 1967. Ai përfundoi studimet në Fakultetin e Gjeologjisë dhe Minierave në Universiteti i Tiranës (1986–1991).  

 Karriera 
Dervishi nisi karrierën si gazetar politik në gazetën Republika (1991–1993), ku më vonë u bë zv/kryeredaktor (1993–1995) dhe kryeredaktor (1995–1997). Ai ka qenë kryeredaktor i gazetës Albania (1997–2003), ndërsa gjatë viteve 1997–2003 ka dhënë kontribut si trajner në Institutin Shqiptar të Medias.  

Nga viti 2007 deri në 2008 ka drejtuar Departamentin e Informacionit në Radio Televizionin Publik Shqiptar. Po ashtu, ka qenë komentator për Radio Free Europe, BBC, RFI dhe bashkëpunëtor i gazetës Illyria në Nju Jork.  

Që prej nëntorit 2008 është drejtor ekzekutiv i Transparency International Albania, duke udhëhequr nisma kundër korrupsionit dhe për nxitjen e transparencës në jetën publike.  

Në fushën akademike, ai është pedagog në Universitetin e Tiranës, ku ligjëron lëndën e Gazetarisë Hetuese për studentët e masterit. Dervishi gjithashtu jep trajnime mbi komunikimin, transparencën dhe etikën e medias në Institutin Shqiptar të Medias.  

 Çmime dhe vlerësime 
 Analisti më i mirë i vitit 2007, Radio +2  
 Moderatori më i mirë për zgjedhjet vendore 2007, RTSH  

 Publikime 
 Edhe për të qarë (1994)  
 Përpilues i Kodit të Etikës për Gazetarët Shqiptarë (1996, 2006)  

 Referime 

Kategoria:Gazetarë shqiptarë
Kategoria:Pedagogë shqiptarë
Kategoria:Njerëz nga Tirana